দর্শনের সান্তবনা গ্রন্থটি পেস্নটোর সংলাপের আদলে লিখিত। দর্শন একজন মহিলা। লেখক কথা বলছেন দর্শনরূপী এই মহিলার সঙ্গে। দর্শন তাঁকে সান্তবনা দিচ্ছে। ধর্মের কথা বলে নয়, পরকালে স্বর্গসুখ প্রতীক্ষায় রয়েছে, এমন প্রতিশ্রম্নতি দিয়েও নয়। সান্তবনা দিচ্ছে এ-কথা বলে যে, জগৎ পরিবর্তনশীল, চক্রাকারে আবর্তিত, ভাগ্যের উত্থান-পতন আছে, বিষয়সম্পত্তি মাত্রেই ক্ষণস্থায়ী; স্থায়ী হচ্ছে সদ্গুণ। বোইথিউস নাসিত্মক ছিলেন না, কিন্তু তিনি পাপ-পুণ্যের কথা ভাবেন নি, ভেবেছেন শুভ-অশুভের কথা, ভেবেছেন প্রজ্ঞা-চর্চার কথা। তাঁর জগৎটিতে বন্ধুত্ব হচ্ছে সবচেয়ে পবিত্র সম্পর্ক। কুসংস্কার ও ভোগবাদিতা দুটোই পরিত্যাজ্য। মূল কথাটা হলো, মৃত্যু তো অনিবার্যই, আগে আর পরে; তাই জীবনকে কাজে লাগানো চাই সদ্গুণের চর্চায়, জ্ঞানের অন্বেষণে এবং মানবিক সম্পর্ক সমৃদ্ধকরণে। সেটা করলে অস্থিরতা থাকবে না, মৃত্যুকেও ভয়ংকর বলে মনে হবে না। সময়ের সদ্ব্যবহার করা হয়েছে এই বোধ থেকে পাওয়া যাবে প্রশান্তি। এসব বক্তব্য তিনি রেখে গেছেন ভবিষ্যৎ মানুষের জন্য। লোকে তা পড়েছে, প্রভাবিত হয়েছে। ধর্মশাসিত ভুবনে বসবাস করে দার্শনিক চিমত্মার জন্য তিনি শক্ত একটা ভিত্তিভূমি করে রেখে গেছেন; দর্শনকে আলাদা করেছেন ধর্মতত্ত্ব থেকে। এমন বিদ্রোহ দার্শনিকরা করে থাকেন। করাটা তাঁদের পক্ষেই সম্ভব। শান্তভাবেই করেন। কিন্তু রাষ্ট্রদ্রোহের তুলনায় অনেক বেশি তাৎপর্যপূর্ণ ও প্রভাবশালী এই দার্শনিক বিদ্রোহ।